Længe tegnede det til et nederlag til Fortuna Hjørring, da holdet onsdag aften spillede returkamp mod schweiziske Young Boys. Nordjyderne spillede bedst, men brændte masser af chancer. Holdet kom bagud da Lia Wälti fra Young Boys sendte et frispark lige på Fortunas målmand, Heidi Johansen. Hun tog bolden, men dommeren mente, at hun stod bag mållinjen, og dermed fik schweizerne kampens første mål. Udeholdets føring holdt ved til kampens sidste minutter, hvor Kim Caroll og Kristine Petersen sørgede for at hente sejren hjem, 2-1. I sidste uge sejrede Fortuna Hjørring 3-0 i udebanekampen mod Young Boys. Nordjyderne skal nu spille ottendedelsfinale mod Champions League- favoritterne, Göteborgs FC den 2. november.
[size=3]Fortuna Hjørring kom skidt fra start i onsdagens Champions League-opgør, men nordjyderne kom igen og hev sejren hjem.
[/size]